Center for Strategi, Kommunikation og Administration

Frederiksholms Kanal 12

1220 København K

Tlf 33 13 44 11

MOB 41 20 60 19

E-MAIL nynne.bojsen.faartoft@natmus.dk



|  |
| --- |
|  |
|  | 18. december 2013 |  |  |  |

**Nationalmuseet får nyt presserum**Fra d. 18. december 2013 sender Nationalmuseet alle pressemeddelelser ud gennem museets nye presserum på Mynewsdesk. Her bliver pressemateriale og relevante kontaktpersoner samlet ét sted - og journalister, medier og historieinteresserede kan abonnere på museets nyheder.

Nu bliver det endnu nemmere at følge med i, hvad der sker på Nationalmuseets mange afdelinger - om så du er kulturjournalist eller bare helt vild med historie.
Fra d. 18. december 2013 sender Nationalmuseet nemlig alle sine pressemeddelelser og nyheder ud gennem museets nye presserum på Mynewsdesk.

Mynewsdesk er en nyhedsplatform, hvor Nationalmuseet fremover samler alle organisationens pressemeddelelser, pressefotos og relevante kontaktpersoner. Derudover bliver museets indhold fra sociale medier, hjemmesider og blogs feedet direkte til presserummet.

På den måde bliver det nemt for medier og journalister at få det materiale, de har brug for, komme i kontakt med de rette eksperter på Nationalmuseet og følge med i, hvad der sker på museets sociale medier, som Facebook, Twitter og Flickr, og andre digitale platforme som Natmus.dk, YouTube og museets blogs.

Mynewsdesk giver også mulighed for, at du kan følge Nationalmuseet og på den måde modtage pressemeddelelser og nyheder fra museet direkte i din mailboks i samme sekund, de bliver offentliggjort.

Du kan også vælge en række søgeord og derefter kun modtage de pressemeddelelser fra Nationalmuseet, som matcher dem. Alle museets pressemeddelelser vil nemlig blive kategoriseret med en række emneord, for eksempel ”Frihedsmuseet”, ”danefæ” eller ”Grønland”, så du har mulighed for at modtage lige præcis de nyheder, der ligger inden for dit stofområde eller interesse.

Håbet er, at Nationalmuseets nye presserum på Mynewsdesk vil gøre det både nemt og inspirerende for medier, journalister, bloggere og alle andre, som interesserer sig for kulturhistorie, at holde sig opdaterede om og videreformidle Nationalmuseets mange spændende historier.

*Følg Nationalmuseet og modtag museets pressemeddelelser HER:*[*http://www.mynewsdesk.com/dk/nationalmuseet*](http://www.mynewsdesk.com/dk/nationalmuseet)

**For yderligere oplysninger kontakt:**Henrik Schilling, presseansvarlig, Nationalmuseet. Tlf.: 41 20 60 16.

Nynne Bojsen Faartoft, presse- og kommunikationsmedarbejder, Nationalmuseet. Tlf. 41 20 60 19.